CELEX: 52006PC0351
Language: lv
Date: 2006-06-29
Title: Priekšlikums Padomes regula ar ko groza kopuzņēmuma Galileo statūtus Padomes regulas (EK) Nr. 876/2002 pielikumā

Svarīgs juridisks paziņojums

|

52006PC0351

Priekšlikums Padomes regula ar ko groza kopuzņēmuma Galileo statūtus Padomes regulas (EK) Nr. 876/2002 pielikumā  /* COM/2006/0351 galīgā redakcija - CNS 2006/0115 */  

	[pic] | EIROPAS KOPIENU KOMISIJA |Briselē, 29.6.2006COM(2006) 351 galīgā redakcija2006/0115 (CNS)PriekšlikumsPADOMES REGULAar ko groza kopuzņēmuma Galileo statūtus Padomes Regulas (EK) Nr. 876/2002 pielikumā(iesniegusi Komisija)PASKAIDROJUMA RAKSTSPRIEKšLIKUMA KONTEKSTS |Priekšlikuma pamatojums un mērķi Ar šo priekšlikumu paredzēts grozīt kopuzņēmuma Galileo statūtus, lai paredzētu tā darbības izbeigšanu 2006. gada 31. decembrī. |Vispārējais konteksts 1) GALILEO programma. GALILEO programmas mērķis ir izveidot pirmo vispasaules satelītu radionavigācijas un globālās pozicionēšanas infrastruktūru, kas īpaši paredzēta civiliem mērķiem. Tai vienlaikus ir tehnoloģiska, politiska un ekonomiska dimensija. Programmā paredzētas četras šādas secīgas fāzes: definēšanas fāze, kura norisinājās no 1999. līdz 2001. gadam un kuras laikā tika izstrādāta sistēmas arhitektūra un noteikti piedāvājamie pakalpojumi; izstrādes un apstiprināšanas fāze, kura sākotnēji bija paredzēta no 2002. līdz 2005. gadam un kura ietver satelītu un uz zemes bāzēto sistēmas sastāvdaļu izstrādi, kā arī apstiprināšanu orbītā; izvēršanas fāze, kura sākotnēji bija paredzēta uz diviem gadiem – 2006. un 2007. gads – un kurā ietilpst satelītu konstruēšana un palaišana, kā arī pilnībā īstenota infrastruktūras daļa, kas ir bāzēta uz zemes; darbības fāze, kuras uzsākšana sākotnēji bija paredzēta 2008. gadā un kurā ietilpst sistēmas vadība, apkope un pastāvīga uzlabošana. 2) Kopuzņēmums Galileo. Kopuzņēmums Galileo tika izveidots ar Padomes 2002. gada 21. maija Regulu (EK) Nr. 876/2002, pamatojoties uz Līguma 171. panta noteikumiem, lai pabeigtu izstrādes fāzi un sagatavotu nākamās GALILEO programmas fāzes. Tā dibinātāji ir Eiropas Kopiena un Eiropas Kosmosa aģentūra. Kopuzņēmuma locekļi ir arī viens Ķīnas valsts uzņēmums un viens Izraēlas valsts uzņēmums. Izmantotā sistēma nodrošina programmas vienotu un efektīvu vadību. Kopuzņēmumam Galileo ir divi galvenie uzdevumi. Pirmkārt, tas vada un koordinē vajadzīgos izpētes un attīstības pasākumus. Šim nolūkam tas ir noslēdzis nolīgumu ar Eiropas Kosmosa aģentūru, kam uzticēta šo pasākumu īstenošana. Tas arī veic pasākumus saistībā ar pielietojumu un pakalpojumiem, ko GALILEO varētu piedāvāt. Otrkārt, kopuzņēmums vada nākamā sistēmas koncesijas īpašnieka atlases procedūru. Koncesijas īpašniekam būs jāvada izvēršanas un darbības fāzes, jāiegulda vajadzīgais privātais kapitāls un jānodrošina darbības komerciālais izdevīgums. 3) Uzraudzības iestāde. Eiropas GNSS Uzraudzības iestāde (turpmāk tekstā – „Uzraudzības iestāde”) ir izveidota ar Padomes 2004. gada 12. jūlija Regulu (EK) Nr. 1321/2004 par Eiropas satelītu radionavigācijas programmu vadības struktūru izveidi. Tā tiek pakāpeniski veidota kopš 2005. gada vasaras un būs pilnībā darbspējīga 2006. gadā. Tās mērķis ir nodrošināt ar Eiropas satelītu radionavigācijas programmām – EGNOS un GALILEO – saistīto sabiedrības interešu vadību un darboties kā koncesijas piešķīrēja attiecībā uz nākamo koncesijas īpašnieku. Jāatzīmē, ka abas sistēmas (EGNOS un GALILEO) pieder Uzraudzības iestādei un tās paliks pilnībā publiskas, tikai izvēršanas un darbības fāžu vadība tiks nodota koncesijas īpašniekam uz apmēram divdesmit gadiem. 4) Kopuzņēmuma Galileo pastāvēšanas ilgums, kas noteikts statūtu pašreizējā redakcijā. Kopuzņēmums Galileo izveidots, lai pabeigtu izstrādes fāzi, un tā pastāvēšanas ilgums pielāgots šīs fāzes ilgumam – sākotnēji 2002. līdz 2005. gads (ieskaitot). Padomes Regulai (EK) Nr. 876/2002 pievienoto kopuzņēmuma statūtu 20. panta pirmajā daļā paredzēts, ka „kopuzņēmumu nodibina uz četru gadu laikposmu, skaitot no šo statūtu publicēšanas Eiropas Kopienu Oficiālajā Vēstnesī”. Tā kā statūti tika publicēti 2002. gada 28. maija Oficiālajā Vēstnesī, minētajā tekstā norādītie četri gadi beidzas 2006. gada 28. maijā pusnaktī. Tomēr, lai ņemtu vērā izstrādes fāzes iespējamo pagarināšanu, statūtu 20. panta otrā daļa izteikta šādā redakcijā: „Atbilstīgi kopuzņēmuma uzdevumu izpildei saskaņā ar 2. pantā noteiktajiem, šo laikposmu var pagarināt, grozot šos Statūtus saskaņā ar 23. panta noteikumiem. Jebkurā gadījumā šo laikposmu pagarina uz tādu laiku, kamēr nav izpildītas līguma saistības, ko slēdz atbilstīgi 3. pantam.” Savukārt statūtu 3. pantā paredzēts, ka kopuzņēmums ar Eiropas Kosmosa aģentūru slēdz nolīgumu, saskaņā ar kuru „…uztic aģentūrai nepieciešamo darbību veikšanu attīstības [izstrādes] fāzē attiecībā uz šajā sistēmā saistīto kosmosa un Zemes segmentu…”. Kombinējot šos tekstus, izriet, ka kopuzņēmuma Galileo pastāvēšana jāpagarina līdz tam laikam, kad būs pabeigti vajadzīgie pasākumi izstrādes fāzē attiecībā uz sistēmas kosmosa un zemes segmentu, tas ir, faktiski līdz izstrādes fāzes beigām. Obligāta pagarināšanas nepieciešamība ir saistīta ar to, ka saskaņā ar iepriekš minēto kopuzņēmuma pastāvēšanas ilgums ir pielāgots izstrādes fāzes ilgumam. |Spēkā esošie noteikumi šā priekšlikuma darbības jomā 1) Nepieciešamība grozīt kopuzņēmuma statūtus, lai izbeigtu tā darbību pirms izstrādes fāzes pabeigšanas. Pašreizējā GALILEO programmas stāvoklī izstrādes fāze netiks pabeigta līdz 2008. gada beigām. Tikai tad būs darbspējīgi četri satelīti, kurus izveidos un palaidīs Eiropas Kosmosa aģentūra „apstiprināšanas orbītā” fāzē. Šo četru satelītu nodošana lietošanā atbilst izstrādes fāzes kosmosa segmenta pabeigšanai, un tas, ka tie ir darbspējīgi, nozīmē, ka darbojas arī šīs fāzes zemes segments. No tā izriet, ka saskaņā ar tās pašreizējiem statūtiem kopuzņēmums Galileo nepārtrauks darboties līdz 2008. gada beigām, kas nozīmē apmēram trīs gadus ilgāku pastāvēšanu salīdzinājumā ar sākotnēji paredzēto. Šāds kopuzņēmuma darbības pagarinājums vēl pēc 2006. gada ir nelietderīgs un dārgs, jo Uzraudzības iestāde 2006. gada laikā spēs pakāpeniski pārņemt un vēlāk arī pabeigt visus pasākumus, ko pašlaik veic kopuzņēmums. Tas nozīmē struktūru un izmaksu pārklāšanos, turklāt vēl arī izrādās, ka programmas izstrādes fāze izmaksās vairāk nekā sākotnēji bija paredzēts. Uzraudzības iestādei līdz 2006. gada beigām būs vajadzīgie līdzekļi, sevišķi personāls, lai pabeigtu kopuzņēmuma uzdevumu izpildi, tas ir, pabeigtu izstrādes fāzi un sagatavotu programmas nākamās fāzes. Lai Uzraudzības iestāde varētu optimāli pārņemt kopuzņēmuma pasākumus, vēlams, lai abas struktūras dažus mēnešus pastāvētu paralēli un lai Uzraudzības iestāde šajā laikā būtu cieši saistīta ar kopuzņēmuma darbību. Kopuzņēmums ir guvis pieredzi, un tam ir zināšanas, kas jānodod Uzraudzības iestādei. Tas īpaši attiecas uz sarunām par koncesijas līgumu, kuras kopuzņēmumam 2006. gada laikā jāturpina un jāpabeidz. Tādēļ ir saprātīgi paredzēt, ka kopuzņēmums beidz savu darbību 2006. gada 31. decembrī, un tad tiek uzsākta tā likvidācija. Tādēļ jāgroza kopuzņēmuma Galileo statūti, lai paredzētu, ka šis uzņēmums beidz savu darbību 2006. gada 31. decembrī. Vajadzīgie grozījumi ir svītrot minētos kopuzņēmuma statūtu 20. panta noteikumus un aizstāt tos ar jaunu 20. pantu šādā redakcijā: „Kopuzņēmums tiek izveidots uz laika posmu, kas sākas 2002. gada 28. maijā un beidzas 2006. gada 31. decembrī.” Kopuzņēmuma darbības turpināšana līdz 2006. gada 31. decembrim finansiāli neietekmē Kopienas 2006. gada budžetu. Faktiski kopuzņēmuma darbības finansēšana visam gadam jau ir paredzēta apstiprinātajā Kopienas budžetā. 2) Nepieciešamība grozīt kopuzņēmuma statūtus, lai izlabotu vārda „kapitāls” nepareizu lietošanu. Kopuzņēmuma Galileo statūtu 1. un 8. pantā attiecīgi piecas reizes un vienu reizi ir minēts vārds „kapitāls”, ar kuru apzīmē līdzekļus, ko kopuzņēmuma rīcībā nodod tā locekļi. Šis apzīmējums ir nepiemērots, jo tas neatbilst attiecīgo summu faktiskajam ekonomiskajam raksturam. Patiesībā kopuzņēmuma locekļu ieguldījums nav atgūstams un netiek izmaksāts atpakaļ, jo pēc kopuzņēmuma slēgšanas tā materiālie un nemateriālie līdzekļi tiks bez atlīdzības nodoti Uzraudzības iestādei, piemērojot Padomes Regulas (EK) Nr. 1321/2004 3. panta 1. punktu. Šie ieguldījumi faktiski ir finansiāli ieguldījumi vai ieguldījumi natūrā izpētes programmā, un kopuzņēmumam ir jāiztērē visa tā rīcībā nodotā summa, jo tas ir bezpeļņas uzņēmums. Tādējādi, lai novērstu jebkādas neskaidrības par kopuzņēmuma rīcībā nodoto līdzekļu raksturu, pirms tā slēgšanas jālabo tā statūti un dažādās vietās tekstā, kur lietots vārds „kapitāls”, tas jāaizstāj ar vārdu „ieguldījums” vai „līdzekļi”. 3) Nepieciešamība grozīt kopuzņēmuma statūtus, lai ļautu tam finansēt papildu izdevumus izstrādes fāzes laikā. Kopuzņēmuma Galileo statūtu 1. panta 4. punkta otrajā daļā noteikts, ka kopuzņēmuma dibinātāju finansiālais ieguldījums ir attiecīgi 520 miljoni euro no Eiropas Kopienas un 50 miljoni euro no Eiropas Kosmosa aģentūras. Šie skaitļi izriet no sākotnējiem aprēķiniem par programmas izstrādes fāzes izmaksām – 1,1 miljards euro. Šobrīd ir skaidrs, ka izstrādes fāzes faktiskās izmaksas par apmēram 400 miljoniem euro pārsniegs sākotnēji paredzēto 1,1 miljardu euro. Tāpat, lai kopuzņēmumam līdz tā slēgšanai 2006. gada 31. decembrī ļautu daļēji finansēt papildu izmaksas, jāgroza kopuzņēmuma statūti, attiecīgās otrās daļas beigās pievienojot šādu teikumu: „Tie (dibinātāji), ja vajadzīgs, var sniegt papildu ieguldījumus izstrādes fāzes finansēšanai.” 4) Kopuzņēmuma statūtu grozīšanas procedūra. Kopuzņēmuma Galileo statūtu grozīšanas procedūra atbilst statūtu 23. panta noteikumiem, kuros teikts: „Jebkurš kopuzņēmuma dalībnieks var iesniegt priekšlikumus Administratīvajā valdē par šo Statūtu grozīšanu. Ja Administratīvā valde piekrīt šādiem priekšlikumiem ar 75% balsu vairākumu, Komisija iesniedz priekšlikumu Padomei par to apstiprināšanu saskaņā ar Eiropas Kopienas dibināšanas līguma 172. panta pirmajā daļā paredzēto procedūru.” Līguma 172. panta pirmā daļa savukārt ir izteikta šādi: „Padome pēc Komisijas priekšlikuma, apspriedusies ar Eiropas Parlamentu un Ekonomikas un sociālo lietu komiteju, ar kvalificētu balsu vairākumu pieņem 171. pantā minētos noteikumus.” Tā kā Līguma 171. pantā paredzēts, ka Kopiena izveido kopuzņēmumus, no iepriekš minētā izriet, ka kopuzņēmuma statūtu grozīšanas procedūra pēc tam, kad Komisija ir iesniegusi grozījumu priekšlikumu, ir identiska kopuzņēmuma izveides procedūrai. Tā notiek ar Padomes regulas pieņemšanu. Tomēr Komisija var iesniegt priekšlikumu regulai, ar ko groza kopuzņēmuma statūtus, tikai tad, ja kopuzņēmuma Administratīvā valde ir iepriekš piekritusi attiecīgajiem grozījumiem ar 75% balsu vairākumu. Šajā gadījumā Komisija, kas pārstāv Eiropas Kopienu, kura ir kopuzņēmuma dibinātājs, ir iesniegusi kopuzņēmuma Administratīvajai valdei attiecīgo grozījumu priekšlikumu, un šis jautājums ir iekļauts Administratīvās valdes 2006. gada 2. jūnija darba kārtībā. Saskaņā ar Padomes Regulas (EK) Nr. 876/2002 3. panta 3. punktu, Komisija iepriekš bija iesniegusi šo pašu jautājumu kopuzņēmuma Uzraudzības padomei. Uzraudzības padome savā 2006. gada 13. marta sanāksmē piekrita ierosinātajiem grozījumiem. Pēc tam 2006. gada 2. jūnijā kopuzņēmuma Administratīvā valde piekrita šiem pašiem grozījumiem ar nepieciešamo balsu vairākumu. Tādējādi Komisijai šobrīd ir pamats ierosināt Padomei pieņemt attiecīgos statūtu grozījumus. |Atbilstība pārējām Eiropas Savienības politikas jomām un mērķiem Nav piemērojams. |APSPRIEšANāS AR IEINTERESēTAJāM PERSONāM UN IETEKMES NOVēRTēJUMS |Apspriešanās ar ieinteresētajām personām |Nav piemērojams. |Ekspertu atzinumi un to izmantošana |Ārējs atzinums nebija vajadzīgs. |Ietekmes novērtējums Vienīgais risinājums vēlamā mērķa sasniegšanai ir grozīt regulu. Kopuzņēmuma darbības izbeigšanas ietekme ir neliela, jo tās pasākumus pārņems Eiropas GNSS Uzraudzības iestāde. |PRIEKšLIKUMA JURIDISKIE FAKTORI |Ierosinātās rīcības kopsavilkums 2006. gada 31. decembrī jāizbeidz kopuzņēmuma Galileo pastāvēšana. Šim nolūkam jāgroza kopuzņēmuma statūti. Tāpat kopuzņēmuma statūti jāgroza, lai tajos izlabotu vārda „kapitāls” nepareizu lietošanu un lai ļautu kopuzņēmumam finansēt izstrādes fāzes papildu izmaksas. Statūtu grozīšanas procedūra ietver posmus, kas šajā gadījumā ir ievēroti, un tā beidzas ar Padomes regulas pieņemšanu. |Juridiskais pamats Juridiskais pamats ir norādīts iepriekš. |Subsidiaritātes princips Priekšlikums attiecas uz jomu, kas ir Kopienas ekskluzīvā kompetencē. Tādējādi subsidiaritātes princips netiek piemērots. |Proporcionalitātes princips Priekšlikums atbilst proporcionalitātes principam turpmāk minēto iemeslu dēļ. |Ierosinātie grozījumi nepārsniedz to, kas ir vajadzīgs. |Tie nepalielina finansiālo slogu. |Instrumentu izvēle |Ierosinātais juridiskais instruments: regula. |Citi instrumenti nebūtu piemēroti turpmāk minēto iemeslu dēļ. Regulu var grozīt tikai ar regulu. |IETEKME UZ BUDžETU |Priekšlikums neietekmē Kopienas budžetu. |PAPILDU INFORMāCIJA |Spēkā esošo tiesību aktu atcelšana Ja priekšlikumu pieņems, vajadzēs atcelt dažus tiesību aktus. |Pārbaudes/pārskatīšanas/darbības beigšanas klauzula |Priekšlikumā ietverta darbības beigšanas klauzula attiecībā uz visu tiesību aktu vai tā daļu, ja izpildīti iepriekš izstrādāti nosacījumi. |2006/0115 (CNS)PriekšlikumsPADOMES REGULAar ko groza kopuzņēmuma Galileo statūtus Padomes Regulas (EK) Nr. 876/2002 pielikumāEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 171. pantu,ņemot vērā Komisijas priekšlikumu[1],ņemot vērā Eiropas Parlamenta atzinumu[2],ņemot vērā Eiropas Ekonomikas un sociālo lietu komitejas atzinumu[3],tā kā:1.  Kopuzņēmums Galileo tika izveidots ar Padomes 2002. gada 21. maija Regulu (EK) Nr. 876/2002[4], lai pabeigtu izstrādes fāzi un sagatavotu nākamās GALILEO programmas fāzes.2.  Kopuzņēmuma Galileo statūtu 20. pantā paredzēts, ka kopuzņēmuma darbības ilgums pielāgots izstrādes fāzei, kas sākotnēji bija paredzēta no 2002. līdz 2005. gadam (ieskaitot).3.  Tomēr pašreizējā GALILEO programmas stāvoklī izstrādes fāze netiks pabeigta līdz 2008. gada beigām. No tā izriet, ka saskaņā ar tās pašreizējiem statūtiem kopuzņēmums Galileo nepārtrauks darboties līdz 2008. gada beigām, kas nozīmē apmēram trīs gadus ilgāku pastāvēšanu salīdzinājumā ar sākotnēji paredzēto.4.  Tomēr kopuzņēmuma Galileo darbības pagarinājums vēl pēc 2006. gada ir nelietderīgs un dārgs, jo Eiropas GNSS Uzraudzības iestāde, kas izveidota ar Padomes 2004. gada 12. jūlija Regulu (EK) Nr. 1321/2004[5], 2006. gada laikā spēs pakāpeniski pārņemt un vēlāk arī pabeigt visus pasākumus, ko pašlaik veic kopuzņēmums.5.  Tomēr, lai Eiropas GNSS Uzraudzības iestāde varētu optimāli pārņemt kopuzņēmuma pasākumus, vēlams, lai abas struktūras dažus mēnešus pastāvētu paralēli un lai Uzraudzības iestāde šajā laikā būtu cieši saistīta ar kopuzņēmuma darbību. Šādos apstākļos šķiet saprātīgi paredzēt, ka kopuzņēmums izbeidz savu darbību 2006. gada 31. decembrī.6.  Tādējādi jāgroza kopuzņēmuma Galileo statūtu 20. panta noteikumi.7.  Turklāt, lai izlabotu vārda „kapitāls” nepareizu lietošanu kopuzņēmuma statūtos un nepieļautu nekādas neskaidrības par līdzekļu, ko kopuzņēmuma rīcībā nodevuši tā locekļi, patieso ekonomisko raksturu, kopuzņēmuma statūti jāgroza un to 1. un 8. panta noteikumos vārds „kapitāls” jāaizstāj ar vārdiem „ieguldījums” vai „līdzekļi”.8.  Turklāt kopuzņēmuma statūtu 1. panta pašreizējā redakcijā norādīts uzņēmuma dibinātāju ieguldījums, kura summa aprēķināta, pamatojoties uz sākotnējiem aprēķiniem par izstrādes fāzes izmaksām. Šajās summās nav ņemtas vērā šīs fāzes papildu izmaksas. Tāpat, lai ļautu kopuzņēmumam finansēt izstrādes fāzes papildu izmaksas, kopuzņēmuma statūti jāgroza, lai paredzētu, ka uzņēmuma dibinātāji, ja vajadzīgs, var sniegt papildu ieguldījumu.9.  Kopuzņēmuma Galileo statūtu grozīšanas procedūra, kura paredzēta šo statūtu 23. pantā, ir šāda: pēc kopuzņēmuma Administratīvās valdes piekrišanas ierosinātajiem grozījumiem Padome pieņem regulu, ievērojot procedūru, kas ir identiska kopuzņēmuma izveides procedūrai.10.  Tā kā kopuzņēmuma Administratīvā valde savā 2006. gada 2. jūnija sanāksmē ir piekritusi attiecīgajiem kopuzņēmuma statūtu 20. panta grozījumiem, Padome var pieņemt regulu, ar ko ievieš izmaiņas kopuzņēmuma Galileo statūtos,IR PIEņēMUSI ŠO REGULU.1. pantsRegulai (EK) Nr. 876/2002 pievienotos kopuzņēmuma Galileo statūtus groza šādi.(1) Regulas 1. panta 4. punktu groza šādi:(a) pirmās daļas pirmo teikumu aizstāj ar šādu teikumu:„Kopuzņēmuma līdzekļi sastāv no tā locekļu ieguldījumiem.”;(b) otro daļu aizstāj ar šādu tekstu:„Dibinātāji parakstās uz ieguldījumu daļu tādā apjomā, kas ir vienāds ar viņu attiecīgajām saistībām, proti, 520 miljoni euro – Eiropas Kopienai un 50 miljoni euro – Eiropas Kosmosa aģentūrai. Tie, ja vajadzīgs, var sniegt papildu ieguldījumus izstrādes fāzes finansēšanai.”;(c) ceturtās daļas pirmo teikumu aizstāj ar šādu teikumu:„Administratīvā valde lemj par šā ieguldījuma apmēru, ko sniedz proporcionāli katra locekļa parakstītajai finansiālo ieguldījumu daļai.”;(d) piekto daļu aizstāj ar šādu tekstu:„Kopuzņēmuma finanšu saistības nepārsniedz tā rīcībā esošo ieguldījumu summu.”(2) Statūtu 8. panta 1. punkta b) apakšpunkta otro teikumu aizstāj ar šādu teikumu:„Katra kopuzņēmuma dalībnieka balsu skaits ir proporcionāls tā parakstītajai ieguldījumu daļai.”(3) Statūtu 20. pantu aizstāj ar šādu pantu:„20. pantsKopuzņēmums tiek izveidots uz laika posmu, kas sākas 2002. gada 28. maijā un beidzas 2006. gada 31. decembrī.”2. pantsŠī regula stājas spēkā [trešajā] dienā pēc tās publicēšanas Eiropas Savienības Oficiālajā Vēstnesī .Šī regula uzliek saistības kopumā un ir tieši piemērojama visās dalībvalstīs.Briselē,Padomes vārdā —priekšsēdētājs [1] OV C […], […]., […]. lpp.[2] OV C […], […]., […]. lpp.[3] OV C […], […]., […]. lpp.[4] OV L 138, 28.5.2002., 1. lpp.[5] OV L 246, 20.7.2004., 1. lpp.